**Απαραίτητα δικαιολογητικά για παρακολούθηση προγράμματος**

**Νοσηλευτικών Ειδικοτήτων**

1. **Αίτηση** του ενδιαφερόμενου για τρία (3) - κατ΄ ανώτατο όριο - νοσηλευτικά ιδρύματα *Παραλαμβάνεται από το Γραφείο Εκπαίδευσης*
2. **Πιστοποιητικό ευδόκιμης διετούς –τουλάχιστον- προϋπηρεσίας** Νοσηλευτή/τριας ή Επισκέπτη/τριας Υγείας στον ευρύτερο χώρο της Υγείας (σε Νοσηλευτικά ή Προνοιακά Ιδρύματα Δημοσίου ή Ιδιωτικού Δικαίου εποπτευόμενα και επιχορηγούμενα από το Δημόσιο). Το συγκεκριμένο πιστοποιητικό χορηγείται από τη Νοσηλευτική Επιτροπή ή τη Διευθύντρια Νοσηλευτικής Υπηρεσίας ή την Προϊσταμένη ή ελλείψει αυτών από τον Προϊστάμενο Ιατρικής Υπηρεσίας.

*Το πιστοποιητικό χορηγείται κατόπιν αίτησης του ενδιαφερόμενου υπαλλήλου*

***Επισημαίνεται*** *ότι ο/η υποψήφιος/α θα πρέπει να έχει διανύσει ευδόκιμη διετή προϋπηρεσία Νοσηλευτή/τριας και όχι Βοηθού Νοσηλευτή ή άλλου επαγγελματία υγείας ή Διοικητικού υπαλλήλου για να πληροί τις προϋποθέσεις συμμετοχής του για παρακολούθηση Νοσηλευτικής Ειδικότητας.*

1. **Αντίγραφο Τίτλου Σπουδών.**
2. **Υπεύθυνη δήλωση του ενδιαφερόμενου ότι δέχεται να υπηρετήσει για τουλάχιστον δύο (2) έτη στο ΕΣΥ.**

*Υπόδειγμα της συγκεκριμένης Υ.Δ υπάρχει στον αντίστοιχο ιστότοπο της 5ης ΥΠε Θεσσαλίας και Στερεάς Ελλάδας.*

1. **Πιστοποιητικό ή υπεύθυνη δήλωση για στοιχειώδεις γνώσεις ξένης γλώσσας.**

*Υπόδειγμα της συγκεκριμένης Υ.Δ υπάρχει στον αντίστοιχο ιστότοπο της 5ης ΥΠε Θεσσαλίας και Στερεάς Ελλάδας.*

1. **Πιστοποιητικό του φορέα στον οποίο υπηρετεί ότι ασκεί τα καθήκοντα του/της Νοσηλευτή/τριας κατά το χρόνο υποβολής της αίτησης και ότι μέχρι την ημερομηνία αυτή τα άσκησε επιτυχώς.**

*Το πιστοποιητικό χορηγείται κατόπιν αίτησης του ενδιαφερόμενου υπαλλήλου*

1. Βεβαίωση του φορέα προέλευσης ότι οι υπηρεσιακές ανάγκες επιτρέπουν την απουσία του ενδιαφερόμενου για ειδικότητα *(απόφαση του Διοικητικού Συμβουλίου του Φορέα προέλευσης)*

**Επιπλέον δικαιολογητικά που πρέπει να υποβληθούν**

1. Τελευταία Έκθεση αξιολόγησης.
2. Πιστοποιητικό οικογενειακής κατάστασης.
3. Σεμινάρια, συνέδρια ή τυχόν άλλη επιπρόσθετη επιμόρφωση σε θέματα συναφή προς το αντικείμενο της αντίστοιχης ειδικότητας.
4. Βεβαίωση προϋπηρεσίας σε ιδρύματα, εξειδικευμένα για τη συναφή ειδικότητα.

**Σημείωση:**

* Όλα τα παραπάνω δικαιολογητικά θα είναι πρωτότυπα ή φωτοαντίγραφα και **εις τριπλούν**.
* Οι αιτήσεις των ενδιαφερομένων πρέπει να φέρουν πρωτόκολλο.

**Επισημαίνεται,** επίσης, ότι σύμφωνα με τις διατάξεις της αριθ.Γ4α/Γ.Π.19631/20.4.2017 Υπουργικής Απόφασης (ΑΔΑ: Ψ86Τ465ΦΥΟ-Χ78) «Τροποποίηση και συμπλήρωση την Υπουργικών Αποφάσεων Α4/203/1988 (ΦΕΚ Β΄106), Υ7β/Γ.Π. οικ.31115/2005 (ΦΕΚ Β΄414) & Α4β/4844/1988 (ΦΕΚ Β΄ 856)», «***Νοσηλευτής /τρια ο οποίος είναι κάτοχος τίτλου Νοσηλευτικής Ειδικότητας δε δύναται να παρακολουθήσει πρόγραμμα άλλης Νοσηλευτικής Ειδικότητας*».**